
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1062-lē

	
	(prot. Nr. 30, 33. §)




Par kustamās mantas nodošanu bezatlīdzības lietošanā biedrībai “Rīgas pilsētas “Rūpju bērns””


Ņemot vērā Rīgas domes 03.07.2024. lēmumu Nr. RD-24-3744-lē “Par projekta “Sabiedrībā balstītu sociālo pakalpojumu pieejamības palielināšana Rīgas valstspilsētas pašvaldībā (Burtnieku ielā 37, Rīgā, un Latgales ielā 189, Rīgā)” īstenošanu” un pamatojoties uz Ministru kabineta 12.03.2024. noteikumiem Nr. 173 “Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās un piektās kārtas īstenošanas noteikumi”, Rīgas valstspilsētas pašvaldība (turpmāk arī – Pašvaldība) īsteno Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” projektu “Sabiedrībā balstītu sociālo pakalpojumu pieejamības palielināšana Rīgas valstspilsētas pašvaldībā (Burtnieku ielā 37, Rīgā, un Latgales ielā 189, Rīgā)” (projekta Nr. 4.3.5.1/1/24/A/006; turpmāk – Projekts).
Projekts tiek īstenots ar Eiropas Sociālā fonda Plus finansējuma un Pašvaldības līdzfinansējuma atbalstu – Pašvaldība Burtnieku ielā 37, Rīgā, ir izveidojusi grupu mājas (dzīvokļa) pakalpojuma infrastruktūru un iegādājusies pakalpojuma sniegšanai nepieciešamo kustamo mantu, un 22.04.2026. ir uzsākusi grupu mājas (dzīvokļa) pakalpojuma pilngadīgām personām ar smagiem un ļoti smagiem garīga rakstura traucējumiem pakalpojuma sniegšanu.
Lai nodrošinātu Projekta ietvaros izveidotajā infrastruktūrā grupu mājas (dzīvokļa) pakalpojumu pilngadīgām personām ar smagiem un ļoti smagiem garīga rakstura traucējumiem, Rīgas Sociālais dienests iepirkuma “Grupu mājas (dzīvokļa) pakalpojuma personām ar garīga rakstura traucējumiem nodrošināšana 2025.–2028. gadam” (iepirkuma identifikācijas Nr. CAIP 2024/170) 9. iepirkuma daļas rezultātā 09.02.2026. noslēdza ar biedrību “Rīgas pilsētas “Rūpju bērns”” (reģistrācijas Nr. 40008008765; turpmāk arī – Biedrība) pakalpojuma līgumu Nr. RSD-26-671-lī (turpmāk arī – Pakalpojuma līgums). Ar 18.02.2026. pārjaunojuma līgumu Nr. DL-26-128-lī Pakalpojuma līgumā Rīgas Sociālā dienesta vietā iestājās Rīgas valstspilsētas pašvaldības Labklājības departaments, uzņemoties visas Pakalpojuma līgumā noteiktās Rīgas Sociālā dienesta tiesības un saistības.
Saskaņā ar Pakalpojuma līgumu Biedrība nodrošina grupu mājas (dzīvokļa) pakalpojumu Burtnieku ielā 37, Rīgā, līdz astoņām pilngadīgām personām ar smagiem un ļoti smagiem garīga rakstura traucējumiem. Pakalpojuma līguma izpildei nepieciešams Biedrībai nodot lietošanā Projekta ietvaros iegādāto kustamo mantu.
Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 6. punktā noteikts, ka publiskas personas mantu ir atļauts nodot bezatlīdzības lietošanā gadījumos, kad tas noteikts citos likumos vai Ministru kabineta noteikumos.
Atbilstoši Ministru kabineta 12.03.2024. noteikumu Nr. 173 “Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās un piektās kārtas īstenošanas noteikumi” 16.1., 46.11. un 46.13. apakšpunktam Pašvaldība kā Projekta īstenotājs un Eiropas Sociālā fonda Plus finansējuma saņēmējs šo noteikumu 46.11. apakšpunktā minētajā laikposmā (vismaz piecus gadus pēc noslēguma maksājuma veikšanas) var nodot projekta ietvaros izveidoto sabiedrībā balstītu sociālo pakalpojumu infrastruktūru bezatlīdzības lietošanā sociālo pakalpojumu sniedzējam, ar kuru pašvaldība ir noslēgusi deleģēšanas vai iepirkuma līgumu par sabiedrībā balstītu sociālo pakalpojumu sniegšanu šo noteikumu 3. punktā minētajām mērķa grupas personām.
Ievērojot Publiskas personas finanšu līdzekļu un mantas izšķērdēšanas novēršanas likuma 5. panta 3.1 daļu, Biedrībai jānodrošina bezatlīdzības lietošanā saņemtās mantas uzturēšana un jāsedz ar to saistītie izdevumi.
Pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 6. punktu, trešo, 3.1 un sesto daļu un Ministru kabineta 12.03.2024. noteikumu Nr. 173 “Eiropas Savienības kohēzijas politikas programmas 
2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās un piektās kārtas īstenošanas noteikumi” 46.11. un 46.13. apakšpunktu, ņemot vērā Rīgas domes 03.07.2024. lēmumu Nr. RD-24-3744-lē “Par projekta “Sabiedrībā balstītu sociālo pakalpojumu pieejamības palielināšana Rīgas valstspilsētas pašvaldībā (Burtnieku ielā 37, Rīgā, un Latgales ielā 189, Rīgā)” īstenošanu” un 09.02.2026. pakalpojuma līgumu Nr. RSD-26-671-lī, kas pārjaunots ar 18.02.2026. pārjaunojuma līgumu Nr. DL-26-128-lī, lai nodrošinātu Projekta īstenošanu un Projekta mērķa grupas personu vajadzībām atbilstoša grupu mājas (dzīvokļa) pakalpojuma sniegšanu, Rīgas dome nolemj:

1. Nodot bezatlīdzības lietošanā biedrībai “Rīgas pilsētas “Rūpju bērns”” (reģistrācijas Nr. 40008008765) Projekta ietvaros iegādāto Rīgas valstspilsētas pašvaldībai piederošo kustamo mantu (turpmāk – Manta) 09.02.2026. pakalpojuma līgumā 
Nr. RSD-26-671-lī (18.02.2026. pārjaunojuma līgums Nr. DL-26-128-lī) noteiktā grupu mājas (dzīvokļa) pakalpojuma sniegšanai Burtnieku ielā 37, Rīgā. Mantas sortiments un apjoms ir norādīti šī lēmuma pielikumā.

2. Mantas aprēķinātā kopējā bilances uzskaites vērtība uz 22.04.2026. ir 31 079,92 euro (trīsdesmit viens tūkstotis septiņdesmit deviņi euro un 92 centi), neskaitot pievienotās vērtības nodokli. Lēmuma pieņemšanas brīdī Mantas kopējā bilances uzskaites vērtība nav mainījusies.

3. Mantas nodošanas bezatlīdzības lietošanā mērķis ir Projekta ietvaros nodrošināt grupu mājas (dzīvokļa) pakalpojuma sniegšanu līdz astoņām pilngadīgām personām ar smagiem un ļoti smagiem garīga rakstura traucējumiem pakalpojuma sniegšanas vietā Burtnieku ielā 37, Rīgā, atbilstoši Pakalpojuma līgumam.

4. Manta tiek nodota Biedrībai bezatlīdzības lietošanā ar līguma par Mantas nodošanu bezatlīdzības lietošanā parakstīšanas brīdi un ir spēkā Pakalpojuma līguma darbības laikā.

5. Līgums par Mantas nodošanu bezatlīdzības lietošanā tiek izbeigts un Manta nododama atpakaļ Pašvaldībai, ja:
5.1. Biedrība izmanto Mantu pretēji tās nodošanas bezatlīdzības lietošanā mērķim;
5.2. tiek izbeigts Pakalpojuma līgums vai beidzas tā darbības termiņš;
5.3. Biedrība nepilda Publiskas personas finanšu līdzekļu un mantas izšķērdēšanas novēršanas likuma 5. panta 3.1 daļā noteikto pienākumu nodrošināt Mantas uzturēšanu un segt ar to saistītos izdevumus.

6. Pilnvarot Rīgas valstspilsētas pašvaldības Labklājības departamenta direktoru Pašvaldības vārdā noslēgt ar Biedrību līgumu par Mantas nodošanu bezatlīdzības lietošanā un parakstīt ar Mantas lietošanu saistītos dokumentus, t. sk. līguma grozījumus, vienošanos par līguma izbeigšanu un ar Mantas uzskaiti, nodošanu, atdošanu un lietošanas kontroli saistītos dokumentus. 

7. Rīgas valstspilsētas pašvaldības Labklājības departaments ir atbildīgs par lēmuma izpildi.

